NaiveNeuron/SloPal huggingface dataset:
Galbavý, Tomáš, poslanec NR SR (2011-02-08):
Pán predsedajúci, ďakujem za slovo. Ctené kolegyne, kolegovia, dovoľte, aby som predložil návrh novely zákona o RTVS, ktorý predkladám spolu s mojimi kolegami pánom poslancom Viskupičom a s pánom poslancom Nagyom. Je to krátka novela a poviem, čo je jej cieľom, čo je jej podstatou. Zámerom tejto novely je upraviť mesačný plat budúceho generálneho riaditeľa RTVS, a to tak: zo 4-násobku na 7-násobok priemernej mesačnej mzdy v národnom hospodárstve. Ako všetci dobre vieme, do 31. 12. fungovali na mediálnom trhu, verejnoprávnom trhu dve médiá – Slovenský rozhlas, Slovenská televízia. Generálni riaditelia v týchto médiách mali výšku platu upravenú v pomere 6-násobku priemernej mzdy v národnom hospodárstve. Ctené kolegyne, kolegovia, plne si uvedomujem, že je to otázka citlivá, že tento návrh je veľmi nepopulárny. Rovnako si uvedomujem, že ho predkladám v čase, keď v iných oblastiach hľadáme finančné zdroje, aby sme v rámci krízy ušetrili eurá. A neskrývam pochopenie a výhrady tých, ktorým sa tento návrh môže zdať nespravodlivý voči všetkým, ktorí zarábajú menej, voči všetkým, ktorým sme platy skrátili. Aj voči redaktorom v Slovenskej televízii, ktorí majú o 20 % nižšie príjmy, ako mali doteraz. Ale napriek tomu za týmto návrhom stojím, myslím si, že v konečnom dôsledku budúci generálny manažér, minimálne 6-násobok priemernej mesačnej mzdy, alebo upraviť ho tak, ako ho mal doteraz, stojí za to. Nestratíme, ale skôr získame všetci, získajú verejnoprávne médiá a vôbec to nechcem podmieňovať tak, ako sa zvykne hovoriť, že keď bude mať nižší príjem, tak bude kradnúť. Je to o morálke toho, koho vyberieme. Môžeme sa baviť o tom, či mediálna oblasť a či tento post si zaslúži mať plat taký, ako mali dvaja generálni riaditelia doteraz. Budem krátky, pretože viem, čokoľvek poviem iného a naviac k tomuto zákonu, k tejto problematike, bude použité proti mne. Ešte raz veľmi pekne ďakujem a prosím vás o podporu tohto návrhu.
Baláž, Radovan, poslanec NR SR (2018-09-13):
Ďakujem pekne za slovo. Aj tebe, pani kolegyňa, že si vystúpila a podala nám pohľad skúsenej advokátky, ktorá sa s týmto určite vo svojej praxi dlhodobo stretávala. Reagovala si teda na pána Dostála. Myslím si, že jeho konšpiračné teórie by si zaslúžili byť uverejnené aj v časopise Zem a vek, určite by sa za to nikto nehanbil. A ja som veľmi rád, že si zdôraznila, že v súčasnosti je právna úprava, ako ochraňovať oznamovateľov trestnej činnosti. Čiže nie je pravda to, čo tu odznelo, že keď bude prijatý táto, bude prijatá táto zmena zákona, že nebude možné podávať anonymné alebo nejakým spôsobom chrániť oznamovateľov trestnej činnosti. A to, že niekto spochybňuje všetko a vytvára tu nedôveru voči štátu a orgánom činným v trestnom konaní, no, žiaľbohu, je to agenda niektorých opozičných politikov a, žiaľbohu, my s tým nič nespravíme.
Šuca, Peter, poslanec NR SR (2018-01-30):
Ďakujem pekne. Vážený pán predsedajúci, pristúpime k hlasovaniu o pozmeňujúcich návrhoch zo spoločnej správy. Gestorský výbor odporúča hlasovať spoločne o bodoch 1 až 32 a 34 až 36 a tieto schváliť. O bode 33 hlasovať samostatne a tento neschváliť.
Glváč, Martin, podpredseda NR SR (2019-06-26):
S reakciou pán poslanec Budaj.
J. Šimko, poslanec: (2003-11-05):
Národná rada Slovenskej republiky uznesením č. 433 z 10. septembra 2003 pridelila vládny návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu, Výboru Národnej rady Slovenskej republiky pre ľudské práva, národnosti a postavenie žien, Výboru Národnej rady Slovenskej republiky pre európsku integráciu a Výboru Národnej rady Slovenskej republiky pre obranu a bezpečnosť ako gestorskému výboru. Výbory prerokovali predmetný návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbor Národnej rady Slovenskej republiky pre verejnú správu neprijal uznesenie k tomuto vládnemu návrhu zákona, nakoľko návrh uznesenia nezískal potrebný súhlas požadovanej väčšiny poslancov podľa § 72 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Za návrh hlasovalo 6 poslancov, 6 poslancov hlasovalo proti návrhu, 1 poslanec sa zdržal hlasovania. Z celkového počtu 14 poslancov bolo prítomných 13 členov. Ostatné výbory vo svojich uzneseniach súhlasili s návrhom a odporučili Národnej rade Slovenskej republiky vládny návrh zákona schváliť s týmito pripomienkami, tieto pripomienky máte uvedené v spoločnej správe, celkove ich je 11. Gestorský výbor odporúča o pozmeňujúcich a doplňujúcich návrhoch hlasovať spoločne o bodoch 1, 3, 4, 5, 6, 7, 8, 9, 10, 11 a tieto schváliť, ďalej, schválením predchádzajúcich bodov hlasovanie o bode 2 stratí zmysel. Gestorský výbor na základe stanovísk výborov k vládnemu návrhu zákona vyjadrených v ich uzneseniach pod bodom III tejto správy a v stanoviskách poslancov vyjadrených v rozprave k tomuto návrhu zákona v súlade s rokovacím poriadkom odporúča Národnej rade Slovenskej republiky predmetný vládny návrh zákona schváliť v znení schválených pozmeňujúcich a doplňujúcich návrhov prednesených v rozprave. Spoločná správa výborov Národnej rady Slovenskej republiky k vládnemu návrhu zákona bola schválená uznesením Výboru Národnej rady Slovenskej republiky pre obranu a bezpečnosť č. 139 na jeho 23. schôdzi. Prosím, pán predsedajúci, aby ste otvorili rozpravu.
M. Číž, podpredseda NR SR: (2010-03-05):
Teraz prosím spravodajcu z výboru pre obranu a bezpečnosť poslanca Vladimíra Matejička, aby informoval Národnú radu o výsledkoch prerokovania návrhu vo výboroch a predložil návrh uznesenia Národnej rady.
Laurenčík, Milan, podpredseda NR SR (2020-07-07):
Pán podpredseda, procedurálny návrh.
J. Burian, poslanec: (2007-06-20):
Národná rada uznesením č. 348 z 10. mája pridelila na prerokovanie vládny návrh zákona výboru pre financie, rozpočet a menu, ústavnoprávnemu výboru, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre ľudské práva, národnosti a postavenie žien. Uvedené výbory tento návrh prerokovali v stanovenom termíne. V spoločnej správe k tomuto vládnemu návrhu sú dva body, ktoré sú pozmeňujúcimi a doplňujúcimi návrhmi s odporúčaním gestorského výboru schváliť ich. A gestorský výbor odporúča Národnej rade Slovenskej republiky schváliť tento návrh novely zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov s pozmeňujúcimi a doplňujúcimi návrhmi. Súčasne požiadam, aby ste, pani podpredsedníčka, otvorili rozpravu k tomuto bodu programu.
Klus, Martin, poslanec NR SR (2018-05-10):
Ďakujem pekne. Tak ako som avizoval, keďže už ďalšia otázka vyžrebovaná do poradia nepôjde, ale ak dovolíte, pani ministerka, ak by som bol Gustáv Husák, opýtal by som sa, aké je poučenie z tohto krízového vývoja. Aké konkrétne opatrenia teda ministerstvo vnútra pripravuje, aby sa Slovensko nedostalo do takej vlny podozrení, s akými momentálne pracujú najmä nemecké a vietnamské médiá? Ak teda môžte odpovedať aspoň za váš rezort, pretože podobnú otázku budem čoskoro adresovať aj rezortu ministerstva zahraničných vecí a európskych záležitostí. Ďakujem.
S. Kahanec, poslanec: (2008-05-14):
A chcel by som zároveň upozorniť na niektoré preklepy, ktoré tam sú. Ale myslím, že to bolo len v rýchlosti urobené. V § 4 písm. c) bode 6, tam na konci formálne chýba písmeno „i“, nemajú tam byť slová „v kraj“, ale slová „v kraji“. A takisto tu v bode 12 nemá byť uvedené „usmerňuje metodicky územnej orgány samosprávy“, ale „usmerňuje metodicky orgány územnej samosprávy“. Je to prehodenie slov. Ale to, si myslím, nie sú podstatné veci. Podstatné je, aby, keby ste boli taký dobrý, pán minister, ste len upresnili ako predkladateľ ten hlavný dôvod zmeny zákona. Predpokladám teda, že tým hlavným dôvodom bolo vytvorenie tých mimorozpočtových účtov a to, aby sa nemuseli zdroje vracať naspäť do štátneho rozpočtu a aby mohli, dá sa povedať, plynulejšie prechádzať pri zmene kalendárnych rokov. Ďakujem pekne.
Laurenčík, Milan, podpredseda NR SR (2022-03-22):
Poslednú faktickú poznámku má pán poslanec Marek Šefčík. Nech sa páči.
Muňko, Dušan, poslanec NR SR (2015-10-30):
Pán Novotný, nemôžem od vás nič čakať. Zamyslite sa vôbec nad tým, ako tá reforma prebehla, pretože na vaše otázky je zbytočné odpovedať, lebo meliete si stále to isté. Ja vám môžem presne povedať, čo bolo, kde bolo, ako. Nemôžem odpovedať na pána, na pána poslanca Lipšica, lebo neviem, ako došlo k zlučovaniu alebo jak to celé prebiehalo. Ale ak má pán Lipšic tieto poznatky, mohol dávno podať trestné oznámenia a mohol riešiť veci, lebo to je, to je veľmi ľahké. A druhá vec, ešte chcem sa vrátiť k jednej veci. Veľmi dobre viete, že nedá sa nastaviť, pretože to môžme prijať len ústavný zákon, aby sme mohli obmedziť, tak ako sú dneska nastavené, to, čo povedal Ústavný súd k poisťovni Dôvera. Takže, viete, vždycky vytrhnete niečo z kontextu, ale zas nie je tu záujem, aby sme podstatne riešili tie problémy, ktoré v zdravotníctve sú, ale hľadáme to, čo sa riešiť nedá tým spôsobom tak, ako je to nastavené.
Glváč, Martin, podpredseda NR SR (2016-05-24):
Takže teraz bude reagovať pán poslanec Pčolinský, nech sa páči.
P. Hrušovský, podpredseda NR SR: (2001-12-04):
(Hlasovanie.) Prítomných 103 poslancov, za 54, proti 34, zdržalo sa 15. Návrh sme schválili. Ďalšie návrhy.
Vaľová, Jana, poslankyňa NR SR (2018-03-13):
A píšu, že kríza, pán predsedajúci, a 95. Jak hodinky! (Povedané so smiechom a reakcie z pléna.)
Číž, Miroslav, podpredseda NR SR (2015-04-21):
No ďakujem. Tak kým dám slovo ďalšiemu rečníkovi, ešte raz skúsim pripomenúť, je to moja povinnosť, myslím si to, odpustite mi to, nerokujeme ešte o vlastnom návrhu zákona, nepristúpili sme k rokovaniu o návrhu zákona, rokujeme o návrhu na skrátené konanie zákona. To znamená, posudzujeme okolnosti, či nastali alebo nenastali pre skrátené konanie alebo pre prerokovanie zákona v riadnom konaní? Hneď ako budeme hlasovať a schválime prerokovanie v skrátenom konaní, potom bude prvé čítanie o tomto návrhu zákona, kde môžeme uvádzať všetky okolnosti vrátane návrhov, pričom dokonca už konkrétne návrhy, vieme, sa spravidla predkladajú v druhom čítaní. No ale poprosím, ak chceme teda tú racionalitu elementárnu, najprv posúďme skrátené konanie. A potom sa budeme venovať vlastnému návrhu zákona. Faktické poznámky majú pani poslankyňa Vášáryová, Hlina, Martvoň. Uzatváram možnosť prihlásiť sa s faktickou poznámkou. Slovo má pani poslankyňa Vášáryová.
Laššáková, Jana, podpredsedníčka NR SR (2014-11-09):
Pán poslanec Brocka, nech sa páči.
Pellegrini, Peter, predseda NR SR (2015-05-28):
Ďakujem pekne pán minister. Ďalší v rozprave vystúpi pán minister Miškov, ešte predtým mi dovoľte na balkóne privítať deviatakov zo Základnej školy s vyučovacím jazykom maďarským Alberta Molnára zo Senca. Vitajte! (Potlesk.) Nech sa páči, pán poslanec, máte slovo.
R. Rafaj, poslanec: (2009-11-03):
Pán poslanec Bárdos, vy asi prežívate inú krízu, ale o tej je zbytočné hovoriť v tejto inštitúcii. Tá sa rieši podstatne v iných inštitúciách. Ďakujem tým, ktorí podporili myšlienku sanovať Maticu slovenskú, pretože, ak ste si všimli, návrh 1,659 milióna, ak prejde, sa zvyšuje o navrhovanú sumu 0,7 milióna. Čiže jednoduchým prepočtom ide asi o 70,5 milióna korún, pričom ja som uviedol, že optimálny rozpočet pre Maticu je až na úrovni 95,6 milióna. Čiže ešte stále Matica nemá a nebude mať tú požadovanú úroveň a konkrétny stav. Ja si napriek tomu a kritickým slovám naďalej myslím, že predpoklad rozpočtu je zodpovedný. Veď ani športovec, ktorý ide dopredu s prehrou, tak nemôže uspieť. Čiže musí mať aj rozpočet a jeho odôvodnenie aj pozitívnu motiváciu. Nemôžem súhlasiť s kritikou na rezort školstva, pretože ak si spočítate celkové výdavky, tak dôjdete k sume plus 540 miliónov korún. Ďakujem.
Blanár, Juraj, podpredseda NR SR (2021-10-05):
Ďakujem, pán poslanec. Poprosím vás, aby ste zaujali miesto pre navrhovateľa. Zároveň mám informáciu a chcem vás teda aj upozorniť, že budete plniť úlohu spravodajcu k tomuto bodu. Výborne, ďakujem. Skôr ako otvorím rozpravu, ideme k ďalšiemu bodu, keďže som avizoval, že budeme tri správy prerokovať spoločne. Teraz poprosím pána poslanca a predsedu tohto, predsedu Osobitného kontrolného výboru Mariána Saloňa, aby predložil správu o osobitnom kontrolného výboru Národnej rady Slovenskej republiky na kontrolu činnosti Slovenskej informačnej služby o stave použitia informačno-technických prostriedkov za I. polrok 2021 (pod parlamentnou tlačou 677). Pán predseda, nech sa páči, máte slovo. (Rokovanie o Správe Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby o stave použitia informačno-technických prostriedkov za I. polrok 2021 , tlač 677.)
Glváč, Martin, podpredseda NR SR (2018-06-21):
Ďakujem. S jednou faktickou poznámkou pán poslanec Dostál. Končím možnosť prihlásiť sa. Nech sa páči.
M. Číž, podpredseda NR SR: (2006-08-03):
Ja som chcel dokonca hovoriť o tom, že teda existuje čosi ako biela lož. Ten demografický vývoj, samozrejme, má isté veľmi vážne aj negatívne v celoeurópskom priestore. Len hovorím, pri rozumnom, podľa môjho názoru, a čakám od vás, že to vyvrátite. Buď tu, v odbornej tlači, máte konferencie, máte nesmierne množstvo, veľa príležitostí už len z tej pozície, keď reprezentujem, povedzme, že ten klub, že stojím za to, aby ste venovali časť svojej energie ako môj politický súper, aby ste komentovali tie čísla a uviedli, že tie vaše sú korektné. Veľmi rád zistím, že sa, nebodaj, mýlim, lebo nebudem mať takú svoju náladu, keď vidím toto, čo vidím, čo sa tu deje. Existuje totiž taká biela, v juhoázijských krajinách sa tomu hovorí biela lož. Len, bohužiaľ, už to nemôžem, lebo už ja rozprávam polopravdy. Pán minister dopravy, bývalý, no vaše nebývalé úspechy pri budovaní diaľnic za tých 800 miliónov korún pomaličky za kilometer sú tiež všeobecne známe. Bez problémov sa predvádzajte vašimi privatizačnými úspechmi, my si ich vypočujeme a možno pokorne budeme mlčať. Urobte to, ja vás vyzývam už na tretej schôdzi. Prečo furt rozprávate o tom, akí sme prázdni a neviem, čo všetko na svete, ale nechválite sa vašimi úspechmi? Však to je predsa nekresťanské.
Mičovský, Ján, poslanec NR SR (2012-05-09):
Ďakujem, pani predsedajúca. Dobrý deň. Napadla mi jedna vec, ktorá možno sa tu ešte nespomenula v súvislosti so školstvom, ale napokon, nepatrí to len do tejto oblasti. Hovoríme a zdôrazňujeme, že status učiteľa je dôležitá vec a motivácia potom z toho vyplývajúca nám niekedy chýba, ale môžeme to zvrtnúť aj trošinka z opačného pohľadu, či dostatočne hodnotíme učiteľov. Mám na mysli to, že mne osobne chýba, a možno si tak pomôžem zase skúsenosťami nie v školstve, ale v lesníctve, že prežijeme tridsať rokov v jednej firme, a my nezistíme ani tri základné skupiny pracovníkov, akých tam máme, priemerných, nadpriemerných a podpriemerných. Tých priemerných by sme mali brať tak, že ich je väčšina, nadpriemerným by sme mali dať špičkové platy a podpriemerných upozorniť, že ak náhodou bude sociálny problém na trhu práce, takže bude dosť pravdepodobné, že budú prví, ktorí budú na rade. Naopak, ľudia prežívajú aspoň v lesníctve s takým pocitom istoty bez rozvrstvenia do týchto troch skupín. A teraz naspäť k školstvu. Určite všetci vieme, že sme mali rôznych učiteľov. Boli medzi nimi vynikajúci, špičkoví, na ktorých budeme spomínať do smrti, a boli aj takí, ktorí nám jednoducho z pamäti vypadli pomerne rýchlo, pretože tú svoju profesiu zobrali tak ako, no, musíme sa všetci nejako uživiť. Tak ja by som sa prihováral za to, aby teda v školstve, ale nielen v ňom, bolo skutočne zdôraznené, aby sme boli schopní aspoň tieto tri skupiny zakaždým z moci úradnej mať rozdelené, rozvrstvené a aby sme možno aj tam hľadali spôsob, aby ľudia radi prišli do oblasti školstva, lebo budú vedieť, že ak ozaj mu dačo dajú, že budú špičkoví odborníci a zároveň s ľudským a pedagogickým prístupom, nadpriemerní, tak sa to prejaví aj na ich hodnotení. Takže možno z tohto pohľadu by som rád upozornil na problémy školstva. Ďakujem.
B. Bugár, podpredseda NR SR: (2003-11-05):
V. Béreš, poslanec: Vážený pán predsedajúci, vážený pán minister, vážené poslankyne, poslanci, dovoľte mi predniesť niekoľko pozmeňujúcich návrhov. Vzhľadom na to, že pán Šimko mi už vybral z úst 1 pozmeňujúci návrh týkajúci sa sídla obvodného lesného úradu, jeho presídlenia zo Svidníka do Stropkova, budem pokračovať iba nasledujúcimi dvoma návrhmi. Prvý pozmeňujúci návrh sa týka v prílohe v stĺpci obvodný lesný úrad slov „Žiar nad Hronom“, ktoré nahrádzame slovom „Žarnovica“. Zdôvodnenie. Predkladaný návrh smeruje k tomu, aby sa obvodný lesný úrad vytvoril v Žarnovici. Dôvodom na zmenu je lepšie geografické umiestnenie Žarnovice ako sídla uvedeného úradu a zároveň aj jej lepšia dostupnosť pre obyvateľstvo. Druhý pozmeňujúci návrh sa týka spôsobu vymenovania vedúceho budúceho obvodného úradu na úseku vlastne lesov. Týka sa to čl. I, 1. bodu § 25 ods. 6, ktorý znie: „Krajský lesný úrad riadi a za jeho činnosť zodpovedá prednosta, ktorého vymenúva a odvoláva vláda Slovenskej republiky, ďalej len vláda, na návrh ministra pôdohospodárstva Slovenskej republiky.“ Ďalej čl. I, 1. bod § 25 ods. 8 znie: „Obvodný lesný úrad riadi a za jeho činnosť zodpovedá vedúci, ktorého vymenúva a odvoláva vláda na návrh ministra pôdohospodárstva Slovenskej republiky.“ Odôvodnenie je nasledovné. Navrhuje sa, aby prednostov krajských lesných úradov a vedúcich obvodných lesných úradov menovala a odvolávala vláda Slovenskej republiky ako vrcholný orgán výkonnej moci na návrh ministra pôdohospodárstva. Návrh vychádza z požiadavky zjednotenia režimu menovania a odvolávania vedúcich predstaviteľov, to znamená prednostov a vedúcich orgánov špecializovanej miestnej štátnej správy.  V následnosti alebo v určitej korelácii aj s pánom Šimkom, ktorú sme konzultovali, by som vás chcel taktiež požiadať o podporu prezentovaných pozmeňujúcich návrhov. Ďakujem.
Sulík, Richard, predseda NR SR (2011-09-13):
S faktickými poznámkami sa prihlásili desiati poslanci, jedenásti poslanci. Pán poslanec Jarjabek.
Sulík, Richard, predseda NR SR (2011-03-29):
Ctené dámy a páni, poprosím vás, keby ste sa usadili, budeme pokračovať hlasovaním. Pán poslanec Fico, podpredseda Národnej rady, má procedurálny návrh. Nech sa páči.
Šeliga, Juraj, podpredseda NR SR (2020-07-23):
Pani ministerka, poprosím vás, aby ste počúvali všetci pána ministra a išli debatovať mimo sálu.
Kuffa, Štefan, poslanec NR SR (2013-01-29):
Ďakujem za slovo. Vážený pán predsedajúci, podpredseda Národnej rady, vážený pán minister, vážení kolegovia, kolegyne, ja len krátko, niekoľko slov. Hneď v úvode by som chcel aj poprosiť pána ministra, ale zároveň aj to, aj urobiť v zmysle rokovacieho poriadku, aby návrh tohto zákona bol stiahnutý z rokovania v zmysle § 73 ods. 3 písm. b). A jednoducho ani ten pozmeňovací návrh Maroša Kondróta, ktorý tu bol predložený, je to naozaj tak narýchlo, tak, ako to bolo povedané, aby to bolo prediskutované ešte aj s odbornou verejnosťou, pán minister, môže byť aj časový priestor ešte väčší. Naozaj, 33 mil. eur niekomu pravidelne ročne dohadzovať do vrecka, myslím si, že nie je to seriózne a nie je to ani správne. Ja len toľko k tomuto návrhu zákona. Ak máme na mysli naozaj chudobných ľudí a ten inštitút energetickej chudoby, nemôže to byť tak, že občania tejto republiky, ale to sme my všetci, či sme chudobní alebo bohatí, aby sme skrz poplatky za elektrickú energiu platili nejakým nezodpovedným ľuďom. Jednoducho tento návrh zákona treba stiahnuť. A ak zostane, tak ja ho osobne nepodporím. Ďakujem pekne.
S. Kahanec, poslanec: (2008-02-07):
A spomeniem len jeden príklad. SAD-ky sú stále opakovaným problémom, keď sa každoročne dáva príspevok na vykrývanie výkonov vo verejnom záujme. Minulý rok sme dávali iba malú čiastku, 20 miliónov podpory pre SAD-ky s tým, že pred týmto rozhodovaním vystúpil hlavný kontrolór Prešovského samosprávneho kraja a konštatoval, že v rámci kraja v 4 alebo 5 SAD-kách boli prostriedky nevynaložené v súlade s finančnými pravidlami a išlo zhruba o výšku 12 miliónov. Napriek tomu sme veselo, bez vyžiadania si písomného stanoviska hlavného kontrolóra tých 20 miliónov schválili. To je len malý príklad, kde išlo o 20 miliónov. O tom, ako sa vynakladajú prostriedky na zabezpečovanie ciest alebo kapitálových výdavkov, by sa dalo tiež hovoriť, či by sa tam nenašiel  priestor na šetrenie napríklad vo výberových konaniach a podobne. Ja si myslím, že na každom jednom, na každom jednom poste pri samosprávach, je možné hľadať úspory a je možné hľadať akože aj úsporu prostriedkov aj pri vykrývaní takýchto služieb. Myslím si, že tieto služby sú potrebné pre ľudí, nie sú potrebné len preto, že si niekto vymyslí novelu zákona. Ďakujem pekne.
S. Kahanec, poslanec: (2005-05-13):
Ja mám taký pocit, že pri všetkých tých ostatných reformách sa tieto veci chápali a akceptovali, ale akurát pri reforme školstva nejako sa to nedokáže stráviť. A potom vznikajú aj také paradoxné postoje pri hodnotení tejto reformy, že chceme, aby sa vylepšil jej obsah, ale veľmi často sa tu hovorí, že „tak mala byť už skôr“, ako spustená, s menšími dôsledkami. Na druhej strane povieme, že chceme ju urobiť poriadne, tak ju radšej urobme o dva-tri roky neskôr. Ale keď nezačneme túto reformu robiť, tak ťažko sa niečo odštartuje a ťažko budeme niečo vylepšovať, lebo veľmi často sa hovorí aj jedna myšlienka: „Neurobiť nič je horšie, ako niečo urobiť.“ Ďakujem pekne.
Gaži, Peter, poslanec NR SR (2013-04-30):
Ďakujem. Pán predseda, dajte, prosím, hlasovať o pripomienkach prezidenta 1 až 8 spoločne s odporúčaním gestorského výboru schváliť.
Kiššová, Jana, poslankyňa NR SR (2016-09-20):
Ďakujem pekne. Rovnako pripomínam členom hospodárskeho výboru, že o dvanástej máme zasadnutie výboru, ale nie v našich priestoroch, lebo nakoľko rokovanie bude v utajenom režime, tak v miestnosti č. 34, tu v hlavnej budove. Ďakujem.
Blaha, Ľuboš, podpredseda NR SR (2023-11-21):
Ďakujem pekne. Ako ďalšia sa prihlásila s faktickou poznámkou pani poslankyňa Simona Petrík. Nech sa páči.
Glváč, Martin, podpredseda NR SR (2017-12-12):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce do rozpravy prihlásiť niekto ústne. Pani poslankyňa Pčolinská, nech sa páči. Pardon, končím možnosť prihlásiť sa do rozpravy.
Pročko, Jozef, poslanec NR SR (2024-01-11):
Ďakujem. Pán poslanec Truban, aj vy ste hovorili o tom, ako táto vládna koalícia rieši, rieši nominácie. A ja som včera hovoril o nomináciách Tarabu, keď mi zobral Blaha slovo a dnes sa to potvrdilo, pretože nominácie Tarabu, ktorý dal do funkcie obvineného a odsúdeného pytliaka za šéfa TANAP-u, tak sa potvrdili moje slová, že táto koalícia naozaj dáva do funkcií ľudí, ktorí absolútne nemajú s odbornosťou a s etikou a morálkou nič spoločné. Odsúdený pytliak bol šéfom TANAP-u, pretože pred malou chvíľou som dostal informáciu, že asi odstúpi. No a že musí byť rýchle to konanie, naozaj že to musí byť skrátené legislatívne konanie je aj dôkaz aj toho. Ďakujem médiám, že to naozaj dávajú do povedomie ľudí. Gašpar a Bödör boli obvinení z odporúčania kaviarne. Toľko vecí je stále vo vyšetrovaní, toľko vecí špeciálna prokuratúra vyšetruje a toľko vecí sa dáva na povrch, že oni to musia rýchle, rýchle v skrátenom legislatívnom konaní dať, zamiesť pod stôl a dať si beztrestnosť. Takže, pán Truban, všetko to, čo ste povedali, je absolútna pravda. Oni jednoducho musia svoje zločiny rýchle zmiesť zo stola v skrátenom legislatívnom konaní.
Kollár, Boris, predseda NR SR (2022-06-28):
Budeme hlasovať o návrhu prednesenom spoločným spravodajcom. Prosím, prezentujme sa a hlasujeme. (Hlasovanie.) Prítomných 136 poslancov, za 52, proti 83, nehlasoval 1. (Potlesk.) Konštatujem, že Národná rada nevyslovila nedôveru členovi vlády Slovenskej republiky Jánovi Budajovi, poverenému riadením ministerstva životného prostredia. Pokračujeme hlasovaním o návrhu skupiny poslancov na vyslovenie nedôvery členovi vlády Richardovi Sulíkovi, poverenému riadením ministerstva hospodárstva, tlač 1068. Prosím spoločného spravodajcu z výboru pre hospodárske záležitosti pána poslanca Radovana Kazdu, aby uviedol hlasovanie o návrhu uznesenia. (Reakcia z pléna.) Prosím vás pekne, zastavím to na chvíľočku. Tunák hlásia nejaké technické problémy. Prosím, vyberte si všetci karty a ešte raz to skúsme reštartnúť. Technika, poprosím vás. Dobre. Poprosím teraz pána poslanca Radovana Kazdu, aby uviedol hlasovanie o návrhu uznesenia. (Hlasovanie o návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Richardovi Sulíkovi, poverenému riadením Ministerstva hospodárstva Slovenskej republiky , tlač 1068.)
Blanár Juraj, podpredseda NR SR (2022-03-15):
Poprosím, páni poslanci, pokoj! Pán poslanec Schlosár (reakcie z pléna a ruch v sále), pán poslanec... (Neutíchajúci ruch v sále.) Vyhlasujem päťminútovú prestávku. (Prestávka.)
Šefčík, Marek, poslanec NR SR (2023-06-20):
Ďakujem pekne. Ja určite nepôjdem k tomu do rozpravy, nemyslím si, že to treba nejak naťahovať, ale je dôležité, že to tu je, je dôležité sa vyjadriť, je dôležité možno hlasovaním deklarovať to, ako, aký máme na to pohľad. Tomáš, ja ti ďakujem za tvoju diskusiu, za to, že si to takto zhrnul a rozobral úplne do historických podrobností. A áno, tie dva režimy sú si veľmi podobné aj ten, nacistické Nemecko, aj to stalinistické Rusko alebo Sovietsky zväz. Hovoril si o ľudských právach. Mňa zaujala myšlienka, keď si spomenul Katyň. Ja som videl aj, aj film Katyň, pozrel som si ho dvakrát. Pre tých, ktorí, ktorí pochybujú o povahe tohto národa, tohto stalinistického národa, týchto pohlavárov, ktorí tam boli, a tých, čo tam sú teraz, tak nech si pozrú ten film, nech si pozrú tú brutalitu, ako dokážu likvidovať iný národ. No a chcem povedať ešte jednu vec, že ja som to tu už spomínal v tejto Národnej rade, ale pre tých obyčajných Rusov je strašne ťažké vyjsť z tej bubliny propagandy a pozrieť sa na to z nadhľadu. Ale sú Rusi, ktorí to takto spravili, napríklad bývalý majster sveta v šachu Garri Kasparov už dávno nežije v Rusku. Bojoval proti Putinovi politicky, bol aj uväznený a on varoval pred tým, ako vypukla vojna, od 2014. roku opakovane varoval, že Putin rozpúta vojnu na Ukrajine. A stalo sa. Tí Rusi, ktorí majú takýto nadhľad, by, vlastne tí obyčajní by ich mohli počúvať.
Sulík, Richard, predseda NR SR (2011-07-08):
Ďakujem pekne. To boli písomne prihlásení rečníci a teraz sa pýtam, kto sa chce prihlásiť ústne do rozpravy? Dvaja rečníci. Uzatváram možnosť sa prihlásiť do rozpravy. A slovo má pán poslanec Beblavý.
P. Hrušovský, predseda NR SR: (2004-03-09):
(Prestávka.)
B. Bugár, podpredseda NR SR: (2005-12-13):
(Hlasovanie.) Prítomných 129, za 127, nehlasovali 2. Konštatujem, že návrh pána poslanca Vážneho sme schválili. Nech sa páči.
Blaha, Ľuboš, podpredseda NR SR (2024-01-23):
Pán poslanec Peter Stachura.
Pčolinský, Peter, poslanec NR SR (2021-11-26):
Ďakujem. O túto tému som sa nejako extra nezaujímal a dal som na predkladateľov, ktorí to verejne prezentovali, že ideme znížiť tresty za užívanie marihuany. Tak to vyzerá, že to nie je tak. Ideme znížiť tresty za užívanie aj tvrdých drog, aj heroínu, pervitínu a všetkých týchto syntetických sračiek. Takže ja vám chcem povedať, že s takýmto návrhom zákona určite, určite ja súhlasiť nebudem. Nebudem za neho hlasovať, ani väčšina mojich kolegov. A dám procedurálny návrh, aby bol návrh zákona stiahnutý na prepracovanie. Ďakujem.
Grendel, Gábor, podpredseda NR SR (2022-06-22):
S reakciou na faktické poznámky pán poslanec Marián Viskupič.
Pčolinský, Peter, podpredseda NR SR (2023-02-17):
S reakciou pán poslanec Šíbl.
Zmajkovičová, Renáta, podpredsedníčka NR SR (2013-09-17):
Pán poslanec Uhliarik.
Ďuriš Nicholsonová, Lucia, podpredsedníčka NR SR (2017-11-28):
Ďakujem pekne. Končím rozpravu k tomuto bodu. Chcem sa opýtať pána ministra ako navrhovateľa, či chce niečo dodať v záverečnom slove. Nie, nie je tomu tak. A chcem sa opýtať pána spoločného spravodajcu... Alebo je tomu tak, pán minister? Nech sa páči.
Sulík, Richard, predseda NR SR (2011-10-11):
Pán poslanec Dostál.
V. Veteška, podpredseda NR SR: (2007-01-31):
(Desaťminútová prestávka.) (Po prestávke.)
Zajac, Pavol, poslanec NR SR (2013-05-29):
Vážená pani predsedajúca, vážená pani navrhovateľka, dámy a páni, Výbor Národnej rady Slovenskej republiky pre verejnú správu a regionálny rozvoj ma určil za spravodajcu k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 303/2001 Z. z. o voľbách do orgánov samosprávnych krajov a o doplnení Občianskeho súdneho poriadku (tlač 470). V súlade s § 73 ods. 1 zákona o rokovacom poriadku dávam v prvom čítaní spravodajskú informáciu o predmetnom poslaneckom návrhu zákona. Uvedený poslanecký návrh zákona bol doručený poslancom Národnej rady Slovenskej republiky v stanovenej lehote. Predseda Národnej rady Slovenskej republiky posúdil uvedený návrh a zaradil ho na rokovanie dnešnej schôdze Národnej rady Slovenskej republiky. Konštatujem, že uvedený poslanecký návrh zákona spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. Zo znenia poslaneckého návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky požadované informácie. Osobitná časť dôvodovej správy obsahuje odôvodnenie jednotlivých ustanovení. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada Slovenskej republiky uzniesla na to, že po rozprave odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 26. apríla 2013 č. 462 a podľa § 71 rokovacieho poriadku Národnej rady Slovenskej republiky navrhujem, aby poslanecký návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný poslanecký návrh zákona prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, skončil som. Otvorte, prosím, rozpravu, do ktorej sa hlásim.
Hort, Milan, podpredseda NR SR (2010-10-21):
Ďakujem pán minister, pani poslankyňa. Pán minister, zostaňte ešte pri rečníckom pulte, keby pani poslankyňa chcela položiť doplňujúcu otázku.
V. Veteška, podpredseda NR SR: (2004-05-20):
Prosím, pán Urbáni má slovo, nech sa páči.
Laššáková, Jana, podpredsedníčka NR SR (2014-04-02):
Nech sa páči, pán poslanec Matovič, máte slovo.
B. Bugár, podpredseda NR SR: (2002-05-23):
P. Kanis, poslanec: Ja budem hlasovať proti. (Smiech v sále.)
Horecký, Ján, dočasne poverený minister školstva, vedy, výskumu a športu SR (2023-02-09):
Ďakujem, vážený pán predsedajúci, vážená pani poslankyňa, ďakujem za slovo aj otázku. Deti so zdravotným znevýhodnením majú na základe školskej legislatívy právo navštevovať školu podľa vlastného výberu. Sme si však vedomí toho, že nie všetky bežné školy majú dnes vytvorené podmienky na ich plnohodnotné vzdelávanie s ohľadom na ich individuálne potreby. So zámerom zlepšiť inkluzívne vzdelávanie na všetkých školách ministerstvo školstva pripravilo novelu školského zákona 245/2008 a súvisiacich právnych predpisov, ktorou sa zavádza nový systém podporných opatrení vo výchove a vzdelávaní. Je to principiálny krok. I dnes na školách, samozrejme, učitelia, pedagogickí, ďalší odborní zamestnanci poskytujú deťom individuálny prístup, ale robia tak na základe svojej kompetencie, osobnej dispozície a často na základe spontánneho vyhodnotenia týchto potrieb. Samozrejme, do toho nezahŕňam deti, ktoré sú s diagnózou alebo majú konkrétne odporúčania z centier poradenstva a prevencie, kde im vypracovávajú riaditelia alebo teda školy individuálny vzdelávací program. Systém podporných opatrení, ktorý zavádzame touto novelou, definuje tieto potreby, rozširujeme ho, pridávame k nemu štandardy, ako sa majú vykonávať, a tak posúvame túto inklúziu o starostlivosť o tieto deti so zdravotným znevýhodnením na podstatne vyššiu úroveň. Týmito opatreniami sa výrazne skvalitní podpora pre všetky deti so špeciálnymi výchovno-vzdelávacími potrebami vrátane detí so zdravotným znevýhodnením a to nezávisle od toho, či navštevujú školu hlavného vzdelávacieho prúdu, alebo špeciálnu školu. V rámci systému podporných opatrení sa deťom so zdravotným znevýhodnením bude poskytovať podpora v rôznych oblastiach, napríklad zabezpečenie pôsobenia pedagogického asistenta v triede, zabezpečenie špecializovaných odborných činností, akými sú osobitné formy komunikácie, rozvoj zmyslového vnímania, zabezpečenie činnosti na podporu predchádzania predčasného ukončovania školskej dochádzky, poskytovania zdravotnej starostlivosti v čase vyučovania, poskytnutie špeciálnych edukačných publikácií a kompenzačných pomôcok a iné. S týmto zámerom žiadame navýšené finančné prostriedky zo štátneho rozpočtu na poskytovanie týchto podporných opatrení tak, aby boli trvalo udržateľné a v takom rozsahu, aby zabezpečili kvalitnejšie inkluzívne vzdelávanie. Túto starostlivosť sa snažíme nastaviť už od predprimárneho vzdelávania a to takým spôsobom, že v aktuálnom znení navrhovaného zákona novely 245 zavádzame prípravný ročník pri školách, špeciálnych školách, kde sú deti s diagnózou, ktoré potrebujú túto starostlivosť na špeciálnych školách, úvodný ročník pre deti na základných školách s nadaním, to znamená deti, ktorým bolo diagnostikované výrazné nadpriemerné nadanie a chcú ich rodičia prihlásiť na takýto typ školy, ale aj úvodný ročník na bežných školách tak, aby deti, ktorým nie je ustálená diagnostika alebo ktoré budú predmetom začlenenia v rámci inklúzie v školách hlavného prúdu, mali možnosť sa na toto pripraviť.
Puci, Róbert, poslanec NR SR (2017-10-18):
(Reakcia z pléna.) Ale nie. Dostal som otázku, či budem pol hodinu hovoriť, max 10 minút a nemôže byť ani toľko, takže resp. nechcem ani byť tak dlho. Pekný večer, dámy a páni, tí, ktorí ste vydržali počas celého dnešného rokovania. Na úvod chcem povedať, že nemám nič spoločné ani s Enelom, ani so Slovenskými elektrárňami a hlavne ani s pánom Bžánom. Nepoznám ho a nikdy sme sa nestretli. Lebo padli tu dnes obvinenia, že pán Bžán vďaka dobrým kontaktom so smerákmi dostal takúto zákazku alebo takéto zákazky. Myslím si, že tu dnes bolo aj spomínané, že má nejakú, nejaký možno ešte lepší – lepší? – nejaký kontrakt aj s nejakým vaším nominantom. Čiže musí mať dobré kontakty potom aj na SaS-ku, aj na OĽANO, aj KDH, keď, myslím, v tej Snine podpísal zmluvu, kde dohodnutá odmena, ktorú podpisoval váš kandidát za poslanca do VÚC, je nie 2,5, nie 11, ale až 15 %. Padlo tu dneska, myslím si, príliš veľa čísel, príliš veľa obvinení. Je na ľuďoch, ktorí tu boli spomínaní, aby niektoré veci možno vysvetlili. Osobne si myslím, že pán minister Žiga začal konať, začal konať možno aj skôr v niektorých veciach, ako bol vyzvaný opozíciou. A vzhľadom k tomu, aby tá dnešná debata mala nejaký zmysel a aby sme do budúcnosti aj predchádzali takýmto, myslím si osobne takisto, veľmi vysokým odmenám, aby k tomuto nedochádzalo, tak sme si dovolili spolu s kolegami prichystať iný návrh uznesenia, ktoré by dnes mohla Národná rada prijať, a kde si myslím, že pokiaľ pani podpredsedníčka vlády a vláda samotná bude s týmto súhlasiť, tak do budúcnosti by sme sa určite mali vyvarovať tomu, aby sme sa stretli opäť na nejakej takej schôdzi, kde by sme riešili takéto miliónové odmeny. Prečítam ten návrh uznesenia. Takže návrh uznesenia Národnej rady Slovenskej republiky k ďalšiemu postupu vlády Slovenskej republiky a vyvodeniu zodpovednosti vo veci predĺžených právnych služieb, ktoré má štátna akciová spoločnosť MH Manažment, a. s., vyplatiť advokátskej kancelárii JUDr. Radomíra Bžána ako odmenu za spor so spoločnosťou Enel o Vodnú elektráreň Gabčíkovo. „Národná rada Slovenskej republiky žiada vládu Slovenskej republiky, aby zaviazala podpredsedníčku vlády a ministerku spravodlivosti, aby jej predložila návrh pravidiel, ktorými sa pre štátne orgány upravia transparentné zásady využívania právnych služieb advokátov zo strany štátu vrátane ich výberu a odmeňovania.“ Myslím si, že toto je ten prvý krok k tomu, aby sme do budúcnosti predišli takýmto prehnaným odmenám minimálne za zastupovanie štátu pri takýchto právnych deliktoch. Ďakujem pekne.
Kazda, Radovan, poslanec NR SR (2021-10-21):
Hovoríme o tlači, vy hovoríte o novele zákona o odpadoch, ja hovorím o novele zákona o zálohovaní, v ktorej to bolo uvedené, a tá má vlastne, tá je teraz na vnútrokomunitárnom pripomienkovom konaní a teraz nebude na predmete tejto schôdze.
Kollár, Boris, predseda NR SR (2022-06-23):
S procedurálnym návrhom vystúpi pán poslanec Vašečka.
Ďuriš Nicholsonová, Lucia, podpredsedníčka NR SR (2016-09-06):
Je mi to jasné. Tak je to na vás, ja len by som veľmi nerada, aby mal niekto pocit, že skracujem dnešné rokovanie teda. Tak sa opýtam, že ako to vidíte vy? Chcete si to rozdeliť, alebo pokračovať zajtra?
Paška, Pavol, predseda NR SR (2013-10-25):
Pán poslanec Brocka do rozpravy.
Baránik, Alojz, poslanec NR SR (2022-03-15):
Pán kolega Richter, na jednej strane hovoríte, že existuje problém so zamestnávaním osôb zdravotne postihnutých a že zamestnávatelia sú ochotní robiť takmer čokoľvek, aby sa tomu vyhli, na druhej strane hovoríte, že táto novela je zlá. Neverím vám. A keď hovoríte, že prezidentka má absolútnu pravdu, no, pani prezidentka má len čiastočnú pravdu, pretože s touto situáciou, akú ste sám popísali, je potrebné niečo urobiť a my s tým niečo robíme. Námietky pani prezidentky v tom zmysle, že tento zákon je snáď protiústavný, pretože neberie v úvahu ústavný príkaz poskytovať zvýšenú ochranu osobám so zdravotným postihnutím, tiež nie je celkom pravdivý, a to preto, lebo existuje ústavné riešenie tohto problému a tým ústavným riešením je to, že úrady práce majú povinnosť ako každý orgán štátu postupovať v súlade s ústavou, a teda nič mu nebráni v tom, aby v tej sedemdňovej lehote rozhodol, tak aby poskytol ústavnú ochranu predmetnej osobe, a tým sa dodržalo to, čo je zámerom tohto zákona. A ako tu už bolo správne povedané, uvedený zákon nijako nebráni v tom, aby dotknutý zamestnanec napadol ukončenie pracovného pomeru na súde, a tým sa bránil ako každý iný.
Bugár, Béla, podpredseda NR SR (2016-10-26):
Prezentujme sa a hlasujme. (Hlasovanie.) Prítomných 141 poslancov, za 55, proti 68, 18 sa zdržali hlasovania. Konštatujem, že ani štvrtý bod pozmeňujúceho návrhu pani poslankyne nebol schválený.
Jarjabek, Dušan, poslanec NR SR (2022-12-08):
Ďakujem pekne, pán predsedajúci. Pán kolega, na začiatok asi ste chceli povedať, že vrátiť predkladateľovi na prepracovanie, lebo povedali ste, že na prerokovanie, hej. Pozrite si záznam, ste sa asi pomýlili, ale hovorím, ak teda predseda splní to, čo povedal, tak by to malo byť jedno, samozrejme. Ja by som sa vrátil k tým veciam, čo ste hovorili o tom svojom kolegovi, ktorý sa vám vyhrážal. Povedzte nám meno toho hajzlíka, veď ako treba jednoducho týchto ľudí ukázať na nich prstom, lebo tých hajzlíkov je tuná veľa. Tak treba jednoducho na nich ukázať prstom, aby ich bolo menej. Pokiaľ ho budete tajiť, tak sa k ničomu nedopracujeme a nikde sa nepohneme. Treba naňho ukázať prstom preto, lebo to sú naozaj bezcharakterní hajzlíci, ktorí žijú v tomto svete, ktorí si užívajú túto atmosféru a ktorí udávajú v rámci tejto atmosfére, preto vám budú udávať o to viacej, o čo budú blížiť viacej tie kandidátske listiny, viete po tých predčasných voľbách, teda k tým predčasným voľbám, ktoré pevne verím, že budú. No a tento zákon, o ktorom ste hovorili, ten zákon sa dá nazvať iba zákon o slobodnej cenzúre. To je všetko. Toto je zákon o slobodnej cenzúre, o ničom inom, preto lebo tá cenzúra už tuná naberá také neuveriteľné rozmery, že súdruhovia v 50. rokoch, podľa toho, čo si máme možnosť prečítať, by boli nadšení, akým spôsobom my tuná dostávame papať, napapať istých informácií, ktoré sú teda perfektne spracované a ktoré sú nám takto podkladané, len, preboha, aby sme nešírili niečo iného a nebodaj, aby sme si nemysleli niečo iného. Čiže áno, máte pravdu a preč s takýmito zákonmi.
Taraba, Tomáš, poslanec NR SR (2021-12-07):
Pán Krošlák, nehnevajte sa, toto psychologické okienko ste si mohli medzi očami, ale z akého dôvodu to tu takto verejne, koho to tu zaujíma, hej. To ak si potrebujete vy pred niekým uchlácholiť svedomie, tak to si robte iným spôsobom. Ale povedali ste, že radšej pôjdete trénovať svoju dcéru a syna, ako tu sedieť, však vzdajte sa mandátu a môžete ísť. Vás sem ľudia zvolili preto, aby ste tu sedeli a komentovali zákony. To, že vás tu počujem druhýkrát, je skôr výsledok asi toho, že len trénujete sú dcéru a syna. No a pokiaľ teda ide o tie otázky, lebo ste nás atakovali svojím spôsobom ako opozíciu, že prečo teda tamto, toto neurobíme. Tak, viete, ak teda sa bavíme o tých očkovaných, ja som to tu už raz povedal, existuje skupina aj voličov opozície, ktorí by sa chceli dať očkovať, ale nemajú sa čím, pretože nechcú si dať geneticky modifikované vakcíny. To nikto nespochybňuje, že do akej miery môžu, nemôžu mať vplyv na nejaký COVID, ale majú problém tí ľudia, že nikto im nevie garantovať. Keď im to niekto povie, že im to garantuje, tak klame, aký to má dopad zo strednodobého alebo dlhodobého hľadiska. Proste berte to jak fakt, že ja takáto skupina ľudí, ktorí si to nedá ani za desaťtisíceurovú poukážku. Potom máte druhú skupinu ľudí, ktorí si odmietajú dať vakcíny, ktoré svojím spôsobom buď boli testované, alebo vyrobené na tých embryonálnych bunkách potratených detí. Máte takú skupinu ľudí, ktorá si to nedá ani za 10 000 euro. A potom máte tretiu skupinu, ktorá, ktorá by si dala vakcíny, ktoré sú vyslovene na tých umŕtvených vírusoch, tradičné vakcíny, asi každý z nás je tu tým očkovaný. Áno, sú menej účinné, je to Sinovac, je to, myslím, Sinopharm, očkuje sa s tým v Maďarsku, uznáva to už pomaly celý svet a tieto vakcíny, radšej pomôžte, teda neviem komu u vás, aby prišli na Slovensko, keď chcete tých ľudí... (Prerušenie vystúpenia časomerom.)
Huba, Mikuláš, poslanec NR SR (2014-11-08):
Ďakujem za slovo. Vážený kolega Janko Mičovský, povedal si v tom vystúpení veľmi veľa zaujímavého, ale pre krátkosť času zareagujem len na jednu tvoju myšlienku, ktorá sa mi, podobne ako predrečníkovi, zdala kľúčová. A vinula sa ako taká zlatá niť celým tvojím vystúpením. A ja by som ju zhrnul do takéhoto slovného spojenia: „Sme odsúdení na spoluprácu.“ Ono to vyznie možno dvojnásobne paradoxne po tejto viac ako 12-hodinovej prestrelke vládno-opozičnej, ale naozaj je tu niečo úplne podstatné, čo nás spája všetkých 150 v tejto sále, vládu a ďalších ľudí zodpovedných za chod tejto krajiny. A to je práve tá zodpovednosť voči tejto krajine, to, na čo sme tu prvý deň, keď sme sa tu stretli, nakoniec aj prisahali, alebo sľubovali s rukou na ústave. Čiže naozaj bez ohľadu na to, k akému politickému zoskupeniu patríme, k akej ideológii alebo, ak chcete, svetonázoru sa hlásime, je tu toto podstatné, čo by nás malo spájať a čo by sme napriek tej logickej polemike, ktorú tu vedieme a ktorá je oprávnená, správna a ktorú nakoniec aj naši voliči od nás očakávajú a je esenciou parlamentnej demokracie, mali mať stále kdesi v podvedomí. A predpokladom na to je opustiť tú boľševickú tézu, že víťaz berie všetko, a spomenúť si na tú havlovskú moc bezmocných a na to, čo si tu tak veľmi pekne povedal na príklade pár statočných ľudí, ktorí sú ale pre túto krajinu asi dôležitejší ako akíkoľvek najmocnejší ľudia tohto štátu.
Kučera, Karol, poslanec NR SR (2021-06-23):
Nie.
Vašečka, Richard, poslanec NR SR (2012-12-13):
Ďakujem veľmi pekne. Ja len tak možno na upriamenie, že dostal som upozornenie, že padla prvá časová opona a že môžeme teda aj tie vystúpenia niesť v takom tvrdšom duchu. To som len chcel tak na odľahčenie. Ďakujem.
Bugár, Béla, podpredseda NR SR (2019-05-13):
Prosím, prosím, prosím, kľud. Pomaly. Pýtam sa, či sa hlási niekto do rozpravy v rámci tretieho čítania. Nie. Vyhlasujem rozpravu za skončenú. Včuľ môžte.
Martinák, Ľuboš, poslanec NR SR (2018-12-05):
Pán poslanec Kollár, ďakujem za vaše teatrálne vystúpenie, otvorene vám poviem, že zneužívate túto tému. Ja som proti túlavým psom a mačkám a to z toho dôvodu, keď sú v revíri, lebo poškodzujú a ničia hlavne mláďatá zveri. Na to máme prirodzených nepriateľov zveri, tak ako to už povedal pán kolega. Alebo útočíte na citovú výchovu, že vraj neviem, čo ja proti nej mám? No veď som vám dal za pravdu, aj vám, pani poslankyňa, som dal za pravdu. Áno, citová výchova, ale to teatrálne vystúpenie skutočne nemalo chyby. Okrem toho, ešte raz, som povedal, psy a mačky nie sú na vine. Na vine sú ľudia, ktorí sa dôsledne nestarajú o svojich miláčikov, ktorí ich nechávajú voľne pustených. Keby tomu tak nebolo, nedochádzalo by ani k lovu túlavých psov a mačiek. Každý z normálnych poľovníkov vám povie, že tie túlavé psy a mačky nemajú robiť v revíri nie preto, že by nám mačky a psy prekážali ako také. Ale preto nám prekážajú, lebo lovia hlavne mláďatá, mladú zver. Vám je ľahostajné, vám sú ľahostajné mláďatá v živej prírode? A aby to išlo prirodzeným vývinom? Aby tam bol rys, vlk, divá mačka? Možno vám je to jedno, ale mne to teda, pán Kollár, jedno nie je a určite to nie je jedno aj medzi desať tisícimi poriadnymi poľovníkmi, tak ako v živote inom máte takých ľudí a takých, ale nezneužívajte túto tému.
Bugár, Béla, podpredseda NR SR (2018-02-06):
Pán poslanec, áno, chcem upozorniť každého poslanca, minule neboli napríklad všetky kolónky vyplnené. To znamená, pri každom mene musíte jednu možnosť označiť. My tam dávame x, iní môžu niečo iné, ale toto asi je platné. Len vás chcem informovať aj o ďalšej záležitosti, kandidáta Jána Ikrényiho vzali späť. To znamená, že tam je len jeden kandidát, pán Milan Blaha. Do opakovanej voľby kandidátov na člena Regulačnej rady postúpili všetci nezvolení. To znamená, že máme tam všetkých. Ešte raz upozorňujem každého, že pri každom mene jednu možnosť treba označiť, ináč je hlasovací lístok neplatný. Teraz pristúpime k hlasovaniu tajnému a samozrejme potom, po skončení vyhlásime prestávku na spočítanie, potrebnú na spočítanie hlasov. (Tajné hlasovanie o návrhu na voľbu člena Rady pre vysielanie a retransmisiu , 841, a o návrhu na voľbu kandidátov na člena Regulačnej rady , tlač 842.) (Akt tajného hlasovania.)
Viskupič, Marián, poslanec NR SR (2020-12-02):
Pán predsedajúci, prosím, dajte teraz hlasovať o bode č. 3 z môjho prvého podaného pozmeňujúceho návrhu.
K. Tóthová, poslankyňa: (2007-09-04):
Po ďalšie, ja si myslím, že veľvyslanectvo pochybilo. Jeho povinnosťou bolo zabezpečiť. A ja si myslím, že keď kritika, tak na smer do veľvyslanectva. A ústavný činiteľ, pokiaľ nemá garanciu, že si prenajme bezpečné auto, tak je to riziko si prenajať. Takže ako bývalý diplomat, myslím, pán kolega, že by tieto znalosti mali byť zrejmé. Som veľmi prekvapená vystúpením, ktoré som počula. Ďakujem za pozornosť. (Potlesk.)
Kuciaňová, Magdaléna, poslankyňa NR SR (2017-03-28):
Ďakujem veľmi pekne. Vážený pán kolega Farkašovský, aj keď nie si právnik, nemusíš byť smutný, tvoje vystúpenie v rozprave obsiahlo nielen ľudský rozmer, ale aj racionálne videnie zložitej témy. Oceňujem tvoju výzvu k spolupráci, k súčinnosti koalície i opozície. Ide nám predsa o spoločnú vec. Každý má právo na svoj názor, má právo vyjadriť sa a zároveň každý by mal rešpektovať iného. Len tak dosiahneme, že bude komunikácia medzi nami efektívna a že prinesie svoje ovocie. Ja osobne som hlboko presvedčená o tom, že občania od nás chcú riešenie ich každodenných problémov, ktoré ich trápia. A preto ja osobne súhlasím s tým, že treba túto kapitolu definitívne a navždy uzavrieť. Ďakujem ti ešte raz.